recursal/SuperWikiNEXT-32B huggingface dataset:
கச்சாய் கடல் நீரேரி**கச்சாய் கடல் நீரேரி**, இலங்கை வட மாகாணம் யாழ்ப்பாணம் தென்மராட்சியின் தென் திசையில் இருக்கும் ஒரு சிறிய கடல் நீரேரியாகும். இதன் எல்லைகளாக சாவகச்சேரி, கச்சாய், கெட்பெலி, கிளாலி, பளை, ஆனையிறவு, பரந்தன், பூநகரி, சங்குப்பிட்டி, தனங்கிளப்பு, ஆகிய ஊர்கள் உள்ளன. இக் கடல் நீரேரியின் துறைமுகமாக கச்சாய் உள்ளது.

இக் கடல் நீரேரி *சேத்துக்கடல்* எனவும் அழைக்கப்படுகிறது. இந்த கடல் நீரேரியில் இருந்து சங்குப்பிட்டி ஊடாக யாழ் கடல் நீரேரிக்குச் செல்லலாம். அங்கிருந்து ஆழ்கடலுக்குச் செல்லக்கூடிய வழியும் இந்த கடல் நீரேரியில் காணப்படுகின்றன. இங்கு கச்சாய், கெட்பெலி, கிளாலி, பளை, பூநகரி, போன்ற இடங்களைச் சேந்தவர்கள் மீன் பிடிப்பில் ஈடுபடுகிறார்கள்.

ஈழப்போராட்ட வரலாறில்
--------------------

யாழ்ப்பாணம் கண்டி ஏ 9 நெடுஞ்சாலை ஆனையிறவுப் பகுதியில் பூட்டப்பட்ட பின் இக் கடல் நீரேரியே தென் இலங்கைக்கான போக்கு வரத்துப் பாதையாக அமைந்தது.

ஈழப்போராட்ட வரலாற்றில் இந்த கடல் நீரேரி பெரும் பங்கு வகித்ததேன்றே சொல்லலாம். 1990 இருந்து 1995 வரை யாழ்ப்பாணத்து மக்கள் தென்னிலங்கை செல்வது என்றால் இந்த கடல் நீரேரி வழியாகத்தான் பூநகரி என்னும் இடத்துக்கு சென்று அதில் இருந்து பரந்தன் வழியாக ஏ 9 நெடுஞ்சாலை அடைந்து அந்த பாதையின் ஊடாக தென்னிலங்கை செல்வார்கள்.

அதே வேளை இந்த கடல் நீரேரியில், இந்தக் காலப்பகுதியில் ஆயிரக்கணக்கான ஈழத்தமிழர்கள் வாளினால் வெட்டியும், துப்பாக்கியினால் சுட்டும் கொல்லப் பட்டார்கள் என்பதும் குறிப்பிடத் தக்கது.

ஆழம்
----

இக் கடல் நீரேரியின் அதிகூடிய ஆழம் நான்கு மீட்டர்கள். இப் பகுதி கிளாலி என்று அழைக்கப்படும். கச்சாய் பகுதியில் இருக்கும் இந்த கடல் நீரேரியின் ஆழம் பொதுவாக ஒரு மீட்டர் இருக்கும்.

கடல் போக்குவரத்துப்பாதை
-----------------------

கச்சாய் துறைமுகத்திலிருந்த நான்கு கி.மீட்டர் தென் கிழக்கு திசை, அதிலிருந்து நான்கு கி.மீட்டர் தெற்கு திசை, அதிலிருந்து சங்குப்பிட்டிஊடாக தென் மேற்கு திசை பதினெட்டு கி.மீட்டர் சென்றால் பாக்குநீரினையில் இணையலாம்.
**கிழித்த கோடு**, கவிஞர் மு. மேத்தா எழுதிய ஒரு தமிழ்ச் சிறுகதைத் தொகுப்பு நூல். இந்நூலாசிரியர் எழுதிப் பல்வேறு சஞ்சிகைகளில் வெளிவந்த பன்னிரண்டு சிறுகதைகள் இத்தொகுப்பில் உள்ளன. இத்தொகுப்பில் உள்ள ஒரு சிறுகதையில் தலைப்பைத் தழுவி இந்நூலுக்குப் பெயரிடப்பட்டுள்ளது.

நூலின் நோக்கம்
--------------

கவிஞர் மேத்தா பின்வருமாறு குறிப்பிட்டுள்ளார்:

 சின்ன வயதிலேயே   
 என்னைப்   
 பெரிய எழுத்தாளன்   
 என்று   
 பெருமை கொண்டாடிய   
 அப்பாவுக்கும்   
 அம்மாவுக்கும்.

உள்ளடக்கம்
----------

1. இந்தச் செடி மறுபடியும் பூக்குமா?
2. அது ஒரு கிழமை
3. வார்த்தை வரம்
4. நானொரு நாடகம் பார்க்கிறேன்
5. கிழித்த கோடு
6. அவளும் நட்சத்திரம்தான்...
7. தூபக்கால்
8. மும்தாஜைத் தேடும் தாஜ்மகால்
9. காலுக்குச் செருப்பு
10. அவள் ஒரு சிறுகதை
11. தாலாட்டு ஓய்வதில்லை
12. சத்தியத்திற்குச் சோதனை

வெளிவந்த இதழ்கள்
----------------

இந்நூல் தினமணிக் கதிர், கல்கி, ஆனந்த விகடன், அலிபாபா, கலைமகள், கண்ணதாசன் போன்ற பல்வேறு இதழ்களில் வெளிவந்த மேத்தாவின் சிறுகதைகளின் தொகுப்பாகும்.

மேற்கோள்
--------

* கிழித்த கோடு நூல், மு.மேத்தா
* கிழித்த கோடு, கூகுள் புக்ஸ்
**பேகல் ஹவுஸ்** என்பது ஒரு ஆய்விதழ் வெளியீட்டு நிறுவனமாகும், இது மருத்துவம், பொறியியல் மற்றும் "உயிரியல் அறிவியல்" செறிவு கொண்ட அறிவியல் பத்திரிக்கைகள் மற்றும் புத்தகங்களை வெளியீடுகிறது. இந்நிறுவனம் "பெக்கெல் டிஜிட்டல் லைப்ரரி" மற்றும் "தெர்மோபீடியா"  வழியாக மின்னூல் மற்றும் டிஜிட்டல் கட்டுரைகளை தயாரிக்கிறது. இந்நிறுவனத்தின் தலைமையகம் டான்பரி, கனெக்டிகட்டில் உள்ளது. இந்நிறுவனம் 1991 ஆம் ஆண்டில் வில்லியம் பேகால் என்பவரால் நிறுவப்பட்டது.

பேகல் ஹவுஸ் தற்போது மதிப்பாய்வு செய்யப்பட்ட 48 பத்திரிகைகள் மற்றும் 10 புதிய புத்தகங்களை ஆண்டுதோறும் வெளியிடுகிறது. அனைத்து பத்திரிகைகளும் கல்வி மற்றும் தொழில்முறை சமூகங்களின் பயன்பாட்டிற்கென மதிப்பீடு செய்யப்பட்டவை. அவை [வெப்ப மற்றும் திரவ பொறியியல்](thermal & fluids engineering), [வெப்பம் & நிறை பரிமாற்றம்](heat & mass transfer), [பன்முகத்தன்மை கட்டமைப்பு](multiphase systems), [திரவ இயக்கவியல்](fluid dynamics), [இயந்திரவியல்], [கணிப்பு](computational), [அணுசக்தி], [நானோ தொழில்நுட்பம்] [தொலைத்தொடர்பு], [புற்றுநோய் உயிரியல் ஆராய்ச்சி], [நோயெதிர்ப்பு], [மரபணு வெளிப்பாடுகள்], [சிகிச்சை மருந்துகள்], [உள்வைப்பு](implant) ஆகும். போர்டிகோ மூலம் ஜர்னல்கள் மின்னணு முறையில் காப்பகப்படுத்தப்படுகின்றன. அனைத்து பத்திரிகை தலைப்புகளும் *ஜர்னல் சிட்டிஷன் அறிக்கையில்* சேர்க்கப்பட்டுள்ளன. பேகல் ஹவுஸ் பத்திரிக்கைகள் ஐஎஸ்ஐ தாம்சன் அறிவியல் சான்று இன்டெக்ஸ், சிஏஎஸ், ஸ்கொஸ்பஸ், பப்மெட் மற்றும் க்ராஸ்ட் ரஃப் எனப் பல முக்கிய சேவைகளால் துல்லியமாகக் குறியிடப்படுகிறது.

குறிப்புகள்
-----------

வெளி இணைப்புகள்
---------------


1. ↑  "Begell House". Burgundy Information Services. 2011-07-08 அன்று மூலம் பரணிடப்பட்டது. 2011-02-27 அன்று பார்க்கப்பட்டது.
2. ↑  "Thermopedia". *Thermopedia*. liblicense.crl.edu. 2011-02-27 அன்று பார்க்கப்பட்டது.
3. ↑  "Begell House Inc - West Redding, Connecticut (CT)". *Company Profiles*. manta.com. 2011-02-27 அன்று பார்க்கப்பட்டது.
4. ↑  "William Begell passed away". International Centre for Heat and Mass Transfer. 2011-02-27 அன்று பார்க்கப்பட்டது.
5. ↑  "Begell House to Preserve E-Journal Collection in Portico". Portico. 2011-07-18 அன்று மூலம் பரணிடப்பட்டது. 2011-02-27 அன்று பார்க்கப்பட்டது.
**ஆஸ்பால்ட்** (*Asphalt*) என்பது கருப்பு அல்லது கரும்பழுப்பு நிறமுள்ள ஒரு தாது ஆகும். இது இயற்கையாக பல இடங்களில் கிடைக்கிறது. மேற்கு இந்தியத் தீவிலுள்ள டிரினிடாட் என்னுமிடத்தில் 100 ஏக்கர் பரப்பிற்கு 285 அடி ஆழம் வரை பரவியுள்ளது. டிரினிடாட் உலகத்தில் அதிகமாக ஆஸ்பால்ட் கிடைக்கும் இடங்களில் ஒன்று. சாலை போடப்பயன்படும் `*தார்* என்று நாம் வழங்கும் சொல் இதையே குறிக்கிறது. பெட்ரோலியம் தாதுவைக் காய்ச்சி வடித்தால் அடியில் தங்கும் உபபொருளும் இதுவே. இம்மாதிரியாகக் கிடைக்கும். ஆஸ்பால்ட் அமெரிக்காவில் அதிக அளவில் உற்பத்தியாகிறது.

கருங்கல்லை உடைத்துத் தூளாக்கி அத்துடன் சுமார் 12-ல் ஒரு பங்கு ஆஸ்பால்ட்டை கலக்கிறார்கள். சுமார் 2000 C அளவிற்குச் சூடுபடுத்தி நன்றாகக் கலந்து சாலையின் மேல் பரப்பி உருளையைக் கொண்டு அமுக்கிச் சமப்படுத்துகிறார்கள். குளிர்ந்தவுடன் சாலை பயன்படுத்தத் தயாராகிவிடுகிறது.

ஆஸ்பால்ட் நீரை எதிர்க்கும் தன்மை வாய்ந்தது. எனவே கூடாரங்களின் மீதும் வண்டிகளின் மீதும் போர்த்தும் தார்ப்பாலின் போர்வைகள் ஆஸ்பால்டைக் கொண்டு தயாரிக்கப்படுகிறது. நீர் ஒழுக்கு இல்லாமலிருக கூரைகளின் மீது ஆஸ்பால்டை பூசுவதும் உண்டு. பல ஆயிரம் ஆண்டுகளுக்கு முன்பே பாபிலோனிய நகரத்து சாலைகளில் ஆஸ்பால்ட்டை பயன்படுத்தியுள்ளனர் என்பது குறிப்பிடத்தக்கது.

குறிப்புகள்
-----------

1. ↑  குழந்தைகள் கலைக்களஞ்சியம் முதல் தொகுதி
**கேமாசந்த் யாதவ் விசுவவித்யாலயா** (*Hemchand Yadav Vishwavidyalaya*)அல்லது **கேமாசந்த் யாதவ் பல்கலைக்கழகம்** என்பது இந்தியாவின் சத்தீசுகரில் உள்ள துர்க்கில் அமைந்துள்ள ஒரு மாநில பல்கலைக்கழகம் ஆகும். இது முன்னர் துர்க் விசுவவித்யாலயா என்று அழைக்கப்பட்டது. ராய்ப்பூரில் உள்ள பண்டிட் ரவிசங்கர் சுக்லா பல்கலைக்கழகம் 2015-ல் பிரிக்கப்பட்ட பிறகு இந்தப் பல்கலைக்கழகம் உருவாக்கப்பட்டது. இப்பல்கலைக்கழகம் 2018-ல் அரசியல்வாதியான கேம்சந்த் யாதவின் பெயரால் அழைக்கப்பட்டது. இப்பல்கலைக்கழகத்தின் அதிகார வரம்பு பலோட், பெமேதரா, துர்க், கபீர்தாம், மன்பூர் மோலா மற்றும் ராஜ்நந்த்கான் ஆகிய மாவட்டங்களில் அமைந்துள்ள கல்லூரிகளைக் கொண்டுள்ளது.

அமைவிடம்
--------

இப்பல்கலைக்கழகம் ராய்பூர் நாகா, துர்க்கில் அமைந்துள்ள பெண்கள் முதுநிலை கல்லூரி கேமுசு கட்டிடத்தில் அமைந்துள்ள. ,

துணைவேந்தர்
-----------

சத்தீசுகரின் ஆளுநர், 12 செப்டம்பர் 2019 அன்று ராய்ப்பூரில் உள்ள அரசு இராதாபாய் நவியன் பெண்கள் கல்லூரியின் முதல்வர் அருணா பால்டாவினைப் பல்கலைக்கழகத்தின் முதல் துணைவேந்தராக நியமித்தார்.

இணைவுபெற்ற கல்லூரிகள்
---------------------

இப்பல்கலையின் ஆளுகையில் தற்பொழுது 143 இணைவுபெற்ற கல்லூரிகள் செயல்படுகின்றன.

மேற்கோள்கள்
-----------

1. ↑
2. ↑  "About". 2022-02-28 அன்று மூலம் பரணிடப்பட்டது. 2022-02-28 அன்று பார்க்கப்பட்டது.
**கிவா கானரசு** என்பது ஒரு நடு ஆசிய அரசியல் அமைப்பு ஆகும். இது 1511ஆம் ஆண்டு முதல் 1920ம் ஆண்டு வரை உருசியாவின் குவாரசமியா வரலாற்றுப் பகுதியில் அமைந்திருந்தது. 1740 முதல் 1746 ஆம் ஆண்டு வரை அப்சரித்து நாதிர் ஷாவின் ஆக்கிரமிப்பால் குறுகிய காலத்திற்கு தடைப்பட்டிருந்தது. அரல் கடலுக்குத் தெற்கே கீழ் அமு தரியா ஆற்றின் பாசனம் பெற்ற சமவெளியை மையமாக கொண்டு இந்த அரசு அமைந்திருந்தது. இதன் தலைநகரம் கிவா ஆகும். அசுதிரகான் பகுதியில் இருந்து வந்த கொங்கிராடு என்று அழைக்கப்பட்ட ஒரு துருக்கிய-மங்கோலியப் பழங்குடியினரால் இந்த நாடு ஆளப்பட்டது. தற்போதைய மேற்கு உசுப்பெக்கிசுத்தான், தென்மேற்கு கசக்கஸ்தான் மற்றும் பெரும்பாலான துருக்குமேனிசுத்தான் ஆகிய பகுதிகளைத் தன்னகத்தே இந்த நாடு கொண்டிருந்தது. பத்தொன்பதாம் நூற்றாண்டின் இரண்டாம் பாதியில் உருசியர்களின் வருகை வரை இந்த அரசு நீடித்திருந்தது.

1873 ஆம் ஆண்டு இந்த நாடு அதனளவில் மிகவும் சுருங்கி உருசியாவின் பாதுகாப்பு பெற்ற பகுதி என்ற நிலைக்குத் தள்ளப்பட்டது. 1917 ஆம் ஆண்டு நடைபெற்ற உருசியப் புரட்சியைத் தொடர்ந்து கிவாவிலும் புரட்சி ஏற்பட்டது. இதன் காரணமாக இந்த அரசு கலைக்கப்பட்டு 1920-ஆம் ஆண்டு குவாரசம் மக்களின் சோவியத் குடியரசு உருவாக்கப்பட்டது. 1924-ஆம் ஆண்டு இப்பகுதியானது அதிகாரப்பூர்வமாக சோவியத் ஒன்றியத்துடன் இணைக்கப்பட்டது. தற்போது இந்த நாட்டின் பகுதிகள் பெரும்பாலும் கரகல்பக்கிசுதான், உசுப்பெக்கிசுத்தானின் கோரசம் மாகாணம், மற்றும் துருக்குமேனிசுத்தானின் தசோகுஸ் வெலயட் ஆகியவற்றின் பகுதிகளாக உள்ளன.

குறிப்புகள் மற்றும் ஆதாரங்கள்
-----------------------------

1. ↑  Peter B. Golden (2011), *Central Asia in World History*, p.114
**கச்சிப்பேட்டுக் காஞ்சிக் கொற்றனார்** சங்ககாலப் புலவர்களில் ஒருவர். காஞ்சியில் பிறந்து அதன் அருகில் உள்ள கச்சிப்பேடு என்னும் ஊர்ப்பகுதியில் வாழ்ந்தவர் இவர். குறுந்தொகை நூலில் 213, 216 எண்ணுள்ள இரண்டு பாடல்கள் இவரால் பாடப்பட்டவை.

#### குறுந்தொகை 213 தரும் செய்தி

கலைமான் பாலை நிலத்தில் தனக்கு உணவு கிடைக்காமையால் காலால் பறித்துத்தரல் என்னும் கிழங்குகளைத் தன் குட்டிக்கு ஊண்டித் தானும் உண்ணும். தெறித்துத் துள்ளி விளையாடும் தன் குட்டிக்கு நிழல் இல்லாமையால், தான் போய்க் குட்டியின் பக்கத்தில் நின்று அதற்கு நிழல் தரும். 

* நசை = ஈரம், இரக்க குணம்

பொருள் தேடச் சென்ற நம் தலைவர் நசை உள்ளவர். ( இந்தக் காட்சிகளைப் பார்க்கும்போது நம் நினைவு வந்து விரைவில் திரும்பிவிடுவார்.)

#### குறுந்தொகை 216 தரும் செய்தி

* வாடா வள்ளி = கற்றாழை
* பாடமை சேர்க்கை = படிவு படிவுகளாக அமைக்கப்பட்ட மெத்தை
* தோடார் எல்வளை = புயத்தோளில் தொடுக்கப்படும் ஒளி வளையல்

அவர் வாடா வள்ளி உள்ள பாலைநிலக் காட்டில் செல்கிறார். நான் தோடார் எல்வளை நெகிழப் பாடமை சேக்கையில் தூங்காமல் துன்புற்றுக் கிடக்கிறேன். இதனை எண்ணிப் பார்க்காமல் அவர் திரும்புவேன் என்று சொன்ன பருவ மழை இங்குப் பெய்கிறது. இன்னும் பெய்ய மின்னுகிறது. (என்ன செய்வேன்) - தலைவி தோழியிடம் இவ்வாறு சொல்கிறாள்.
கச்சாயில் இரத்தினம்
**கச்சாயில் இரத்தினம்** பிரபலமான ஓர் ஈழத்து எழுத்தாளர். சிறுகதைகள், தொடர் புதினங்கள், வானொலி மேடை நாடகங்கள் பலவற்றை எழுதியுள்ளார்.

இவரது நூற்றி ஐம்பதிற்கும் மேற்பட்ட சிறுகதைகள், மற்றும் தொடர் புதினங்கள் இலங்கை, இந்திய இதழ்களில் வெளியாகியுள்ளன. இவரது நூற்றுக்கும் மேற்பட்ட வானொலி தொடர் நாடகங்கள் இலங்கை வானொலியில் ஒலிபரப்பாகியிருக்கிறது. இவர் பல மேடை நாடகங்களையும் எழுதி, இயக்கி மேடை ஏற்றியுள்ளார். தினகரனில் எழுதிய இவர் எழுதிய "அலைகள்", "விவேகி"யில் எழுதிய 'வன்னியின் செல்வி', 'அன்பு எங்கே?' ஆகிய தொடர் புதினங்கள் 1953 ஆம் ஆண்டு இலங்கையில் இடம்பெற்ற எதிர்ப்புப் போராட்டங்களைப் பின்னணியாக வைத்து எழுதப்பட்டன. "விடிவு நோக்கி" என்ற தொடர் நாவல் தினகரனில் வெளிவந்தது.

இவர் ஆர்மோனியம், புல்லாங்குழல், மௌத் ஓர்கன் வாசிப்பதிலும், திரைச் சீலையில் ஓவியம் வரைவதிலும் திறமையானவராய் இருந்தார். தனது அநேக மேடை நாடகங்களுக்கு அவரே இசையமைத்திருந்தார்.இவரது மகள் மலரன்னை, மலரன்னையின் மகன் மலரவன் ஆகியோரும் சிறந்த எழுத்தாளர்கள் ஆவர்.

இவரது ஆக்கங்களை யாழ் பல்கலைக்கழக கலைத்துறை மாணவி ஒருவர் தனது கற்கைக்காக ஆய்வு செய்து சமர்ப்பித்திருந்தார்.
இவரது இலக்கிய பங்களிப்புக்காக தென்மராட்சியில் இயங்கிய "தேன் தமிழ் மன்றம் "இவரை 1964 ஆம் ஆண்டு கௌரவித்திருந்தது, அப்போதைய மட்டக்களப்பு பாராளமன்ற உறுப்பினர் செல்லையா இராசதுரை அவர்களால் பொன்னாடை போர்த்தி சான்றிதழ் வழங்கி இக்கௌரவப்பு நடைபெற்றது.
இவரது இயற்பெயர் சின்னத்தம்பி இராசரத்தினம் (1910-1996), கச்சாயை பிறப்பிடமாக கொண்டவர். தெல்லிப்பளை மகாஜனாக்கல்லூரியில் கல்விகற்று மலையகத்தில் பாடசாலை பொறுப்பாசிரியராக கடமையாற்றி ஓய்வுபெற்று, சுழிபுரத்தில் இயங்கிய பெரிய வர்த்தகநிலையமான துரையப்பா அன் சன்ஸ் என்ற நிறுவனத்தில் பிரதம கணக்கராக பணி புரிந்திருந்தார்.இவரது மனைவியின் பெயர் செல்வசிகாமணி இராசரத்தினம் (1922-2012), இவரும் ஆறு வருடங்கள் மலையக பாடசாலையொன்றில் ஆசிரியராய் கடமையாற்றியவர்.

பரிசில்கள்
----------

இலவு காத்த கிளி என்ற கதை அகில இலங்கை ரீதியில் முதற் பரிசு பெற்றது. கவிதையிலும் முதற் பரிசு பெற்றுள்ளார். இவரது பல ஆக்கங்கள் பரிசுபெற்றுள்ளன  .

வெளியான நூல்கள்
---------------

* *பாட்டாளி மக்கள் வாழ்க்கையிலே* (தனிக்கதை) (1969) பகுத்தறிவுப் பண்ணை, 237, பருசலை வீதி, எட்டியாந்தோட்டை
* வன்னியின் செல்வி (நாவல்), (1963) ஆசீர்வாதம் புத்தகசாலை, 32. கண்டி வீதி, யாழ்ப்பாணம்

மேற்கோள்கள்
-----------

1. ↑  ஈழத்தில் தமிழ் நாவல் வளர்ச்சி, சில்லையூர் செல்வராசன், நூலகம் திட்டம்
**பீபி தலேர் கவுர்** (*Bibi Dalair Kaur*) என்பவர் பதினேழாம் நூற்றாண்டைச் சேர்ந்த சீக்கியப் பெண்மணி ஆவார். இவர் முகலாயர்களுக்கு எதிராக 100 பெண் சீக்கியர்களைத் திரட்டினார். அனந்தபூரைக் காக்க கவுர், முகலாயருக்கு எதிரான போரில் கொல்லப்பட்டார். இவர் சீக்கியர்களிடையே ஒரு தியாகியாகக் கருதப்படுகிறார்.

முகலாயப் பேரரசினைச் சேர்ந்த வாஜிர் கான் மற்றும் சிர்ஹிந்த் ஆகியோருடன் நடந்த போரின் போது கவுர் வெற்றி பெற்றார். சீக்கியர்களுக்கான புனித யாத்திரைத் தலமான பதேகர் சாகிப்பில் இப்போர் நடந்தது.

வாஜிர் கானும் அவரது இராணுவமும் சிர்ஹிந்த் கோட்டையின் சுவர்களை உடைத்து பீபி தலேர் கவுர் மற்றும் இவரது 100 ஆயுதமேந்திய பெண் வீரர்களை எதிர்கொண்டனர். வாஜிர் கான் இவர்களைக் கேலி செய்து நோக்கி, "கோழைகளே, நீங்கள் பெண்களுக்குப் பயப்படுகிறீர்களா? இவர்கள் உங்களுக்குப் பரிசுகள், இவர்களைப் பிடித்து, உங்கள் வேட்டையின் வெகுமதிகளுடன் நீங்கள் விரும்பியதைச் செய்யுங்கள்" என்று ஆணவத்தில் உரைத்தான்.

இதற்குப் பதிலளித்த பீபி தலேர் கவுர், "நாங்கள் வேட்டையாடுபவர்கள், வேட்டையாடப்பட்டவர்கள் அல்ல. நீங்களே இதனை அறிவீர்கள்!" என்றார். ஆனால் கானின் வீரர்கள் முன்னேறினர். இந்தச் சண்டையில் கவுரும், கவுரின் படை வீராங்கனைகளும் பலரைக் கொன்று வெற்றி பெற்றனர். எஞ்சியவர்களைச் சண்டையிலிருந்து பின்வாங்கச் செய்தனர்.

துரதிர்ஷ்டவசமாக, கவுரும் அவரது போர்வீரர்களும் இறுதியில் பீரங்கித் தாக்குதலில் கொல்லப்பட்டனர்.

மேற்கோள்கள்
-----------

1. ↑  Bureau, I. N. (2022-02-15). "India's Forgotten Queens, Women Warriors: Mula Gabharu, Velu Nachiyar, Rani Chenamma, Dalair Kaur". *Indianarrative* (ஆங்கிலம்). 2023-02-14 அன்று பார்க்கப்பட்டது.
2. ↑
3. ↑  Manjunath, Chandrika (2017-12-21). "5 Women Warriors We Should Know About". *Feminism in India* (ஆங்கிலம்). 2023-02-14 அன்று பார்க்கப்பட்டது.

வெளி இணைப்புகள்
---------------

* Allaboutsikhs.com இலிருந்து "Bibi Dalair Kaur", URL அணுகப்பட்டது 12/01/06
**மேருமந்திர புராணம்** என்னும் நூல் 14-ஆம் நூற்றாண்டில் வாமன முனிவர் என்பவரால் தமிழில் எழுதப்பட்டது. 13 சருக்கங்கள், 1405 பாடல்கள் கொண்டது. மேரு, மந்தரர் என்னும் இரு அரச குமாரர்கள் முற்பிறவியில் பெற்ற முத்தி பற்றிய கதைகளைக் கூறுவது. இடையில் உலகியல் முறைமைகள் கூறப்பட்டுள்ளன. சமண மதக் கோட்பாடுகள் விளக்கமாக இதில் கூறப்பட்டுள்ளன.

நூலிலுள்ள பாடல் – எடுத்துக்காட்டு 

அறம் அலது உறுதி செய்வார்கள் தாம் இலை
மறம் அலது இடர் செய வருவதும் இலை
நெறி இவை இரண்டையும் நினைந்து நித்தமும்
குறுகுமின் அறநெறி குற்றம் நீங்கவே.
ஆக்குவதே எனில் அறத்தை ஆக்குக
போக்குவதே எனில் வெகுளி போக்குக
நோக்குவதே எனில் ஞானம் நோக்குக
காக்குவதே எனில் விரதம் காக்கவே. 
விதியினால் தானம் பூசை மெய்த்தவம் செய்து வீட்டைக்
கதிகளைக் கடந்து செல்வர்; காரிகையார்கள் செல்லார்.

கருவிநூல்
---------

மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

அடிக்குறிப்பு
-------------

1. ↑  பாடல் விருத்தம் பொருள் புலப்படுமாறு சொற்பிரிப்பு செய்யப்பட்டுள்ளது
2. ↑  இந்தப் பாடல் திருத்தக்க தேவர் இயற்றிய நரிவிருத்தம் என்னும் நூலின் இறுதிப் பாடலாகவும் உள்ளது.
மகளிர்க்கு வீடுபேறு இல்லை என்னும் சமணர் கொள்கையை ஒரு பாடல் குறிப்பிடுகிறது.
பேரரசர் சகாங்கீர் இளவரசர் குர்ராமின் எடையிடும் மனோகர் தாசு, பிரித்தானிய அருங்காட்சியகம், 1610-1615. கீழே வலதுபுறத்தில் ஒரு சுய உருவப்படம் உள்ளது.
**மனோகர் தாசு** (*Manohar Das*) 1582-1624 ஆம் ஆண்டுகள் காலத்தில் முகலாயர் பாணியில் ஓவியம் தீட்டிய ஓர் இந்து ஓவியர் ஆவார். மனோகர் அல்லது மனுகர் என்ற பெயராலும் இவர் அறியப்பட்டார். 

மனோகரின் தந்தை பசவன், மனோகர் வளர்ந்த முகலாயப் பேரரசரின் அரசவையில் தலைமை ஓவியராக இருந்தார். தந்தை இவருக்கு ஓவியக்கலையை பற்றி இவருக்கு அறிவுறுத்தியிருக்கலாம், பின்னர் மனோகர் அரசவை ஓவியராகவும் ஆனார். இவரது ஆரம்பகால படைப்புகள் அக்பருக்காக வரையப்பட்டன, பின்னர் இவர் அக்பரின் மகனும் வாரிசுமான சகாங்கீருக்காக வரைந்தார், மனோகரின் படைப்புகள் அரச குடும்பங்களையும் அரசவை வாழ்க்கையையும் பெரும்பாலும் சித்தரித்தன. மனோகர் தாசின் சில படைப்புகளை பிரித்தானிய அருங்காட்சியகம் மற்றும் விக்டோரியா மற்றும் ஆல்பர்ட்டு அருங்காட்சியகங்களில் காணலாம்.

1610 ஆம் ஆண்டு தட்டா மாகாணத்தில் உள்ள தர்கான் நீதிமன்றத்தில் முகலாய ஓவியரான மனோகர் உருவாக்கிய மிர்சா ஜானியின் மகன் மிர்சா காச்சியின் தோற்றம்"

மேற்கோள்கள்
-----------

1. ↑  Museum, Victoria and Albert. "Mirza Ghazi Manohar V&A Explore The Collections". *Victoria and Albert Museum: Explore the Collections* (ஆங்கிலம்).

மேலும் படிக்க
-------------

* Kossak, Steven (1997). *Indian court painting, 16th-19th century**]. New York: The Metropolitan Museum of Art. பன்னாட்டுத் தரப்புத்தக எண்:0870997831. .**(see index: p. 148-152; plate 13)*
* The Emperors' album: images of Mughal India, an exhibition catalog from The Metropolitan Museum of Art (fully available online as PDF), which contains material on Manohar Das
**டெட்ராபெர்குளோரேட்டோ அலுமினேட்டுகள்** *(Tetraperchloratoaluminates)* என்பவை டெட்ராபெர்குளோரேட்டோ அலுமினேட்டு எதிர்மின் அயனியின் [Al(ClO4)4]− உப்புகளாகும். இந்த எதிர்மின் அயனியில் அலுமினியம் நான்கு பெர்குளோரேட்டு குழுக்களால் நான்முகி வடிவில் சூழப்பட்டுள்ளது. அயனியாக நன்கு அறியப்படும் பெர்குளோரேட்டுகள் இங்கு அலுமினியத்துடன் சகப்பிணைப்பாகப் பிணைந்துள்ளன. அலுமினியத்துடன் இணைந்துள்ள சகப்பிணைப்பு பெர்குளோரேட்டு அயனியைச் சிதைப்பதால் இது நிலைப்புத் தன்மை அற்றதாக்குகிறது. 

ஆலோபெர்குளோரேட்டோ அலுமினேட்டுகள் இவற்றுடன் தொடர்புடைய வேதிச்சேர்மங்களாகும். இங்கு ஒரு பெர்குளோரோ தொகுதியும், குளோரின் (குளோரோபெர்குளோரோ அலுமினேட்டுகள்) அல்லது புரோமின் போன்ற (புரோமோபெர்குளோரேட்டோஅலுமினேட்டுகள்) மூன்று ஆலசன்கள் அலுமினியத்துடன் இணைந்துள்ளன .

உருவாக்கம்
----------

நைட்ரோனியம் பெர்குளோரேட்டு மற்றும் நீரற்ற அலுமினியம் குளோரைடு இரண்டும் துல்லியமான அளவுகளில் நீர்ம கந்தக டையாக்சைடில் கலந்து நைட்ரோனியம்டெட்ராபெர்குளோரேட்டோ அலுமினேட்டு உருவாக்கப்படுகிறது. 

மூன்று மோல் நைட்ரோனியம் பெர்குளோரேட்டு மற்றும் ஒரு மோல் நீரற்ற அலுமினியம் குளோரைடு மற்றும் ஒரு மோல் அமோனியம் பெர்குளோரேட்டு ஆகியவை நீர்ம கந்தக டையாக்சைடில் சேர்க்கப்பட்டு அமோனியம்டெட்ராபெர்குளோரோ அலுமினேட்டு உருவாக்கப்படுகிறது .

பண்புகள்
--------

டெட்ராபெர்குளோரேட்டோ அலுமினேட்டுகள் மஞ்சள் நிறத்தில் படிகத் திண்மங்களாகக் காணப்படுகின்றன. 50° செல்சியசு வெப்பநிலை வரை இவை நிலைப்புத்தன்மை கொண்டவையாக உள்ளன.
இவ்வெப்பநிலைக்கு மேல் இவை சிதைவடைந்து எக்சாபெர்குளோரேட்டோ அலுமினேட்டுகள் உருவாகின்றன. இவை அதற்கு மேலான வெப்பநிலைகளிலும் நிலைப்புத்தன்மையுடன் காணப்படுகின்றன

மேற்கோள்கள்
-----------

1. 1 2 3 4  Guibert, C. R.; H. F. Klodowski; M. D. Marshall; A. D. McElroy (1 June 1966). "Complex Light Metal Perchlorates - Tetraperchloratoaluminates". *Studies of Complex Perchlorates*. Callery Chemical COmpany. pp. 14–27. 1 February 2014 அன்று பார்க்கப்பட்டது.
[*தொடர்பிழந்த இணைப்பு*]
2. ↑  Titova, K. V.; E. I. Kolmakova (1977). "Tetraalkylammonium haloperchloratoaluminates". *Bulletin of the Academy of Sciences of the USSR Division of Chemical Science* **26** (2): 229–231. doi:10.1007/BF00921820. பன்னாட்டுத் தர தொடர் எண்:0568-5230.
3. ↑  Guibert, C. R.; H. F. Klodowski; M. D. Marshall; A. D. McElroy (1 June 1966). "Complex Perchlorates - Hexaperchloratoaluminates". *Studies of Complex Perchlorates*. Callery Chemical COmpany. pp. 28–44. 1 February 2014 அன்று பார்க்கப்பட்டது.
[*தொடர்பிழந்த இணைப்பு*]
மாவியம் அல்லது செல்லுலோசு
முப்பரிமாணப்படம் (நான்கு குளுக்கோசு அலகுகள் தெரியும்) (கருப்பு=கரிமம்; சிவப்பு=ஆக்சிஜன்; வெள்ளை=ஐதரசன்.)
மாவியத்தின் ஒரு போல்மம் (model)
**மாவியம்** அல்லது **செல்லுலோசு** (*cellulose*) என்பது ஒரு (C  
6H  
10O  
5)  
n என்னும் வேதி வாய்பாடு கொண்ட கரிமச் சேர்மம் ஆகும். ஒவ்வொரு குழுவான ஆறு கரிம அணுக்களுக்கும், 10 ஐதரச அணுக்களும் 5 ஆக்சிச அணுக்களும் இணைப்பு கொண்ட நெடுந்தொடர் கரிமச்சேர்பம். அது பல நூற்றில் இருந்து ஒன்பதாயிரத்திற்கும் மேற்பட்ட எளிய இனியமாகிய D-குளுக்கோசு அலகுகளை நீண்ட சங்கிலியாக இணைத்த பல்லினியம் அல்லது பாலிசாக்கரைடு என்னும் வகையைச் சேர்ந்த ஒரு சேர்மம். 

மாவியம், பசும் தாவரங்களின் செல்களின் சுவற்றுக்கும், ஆல்கி (algae) என்னும் பாசிவகை போன்றவற்றிற்கும் முதன்மையான கட்டமைப்புப் பொருளாகப் பயன்படும். சில வகை கோலுரு நுண்ணுயிர் (பாக்டீரியாக்கள்) மாவியத்தைச் சுரந்து உயிரிப்படிவங்கள் (biofilms) உருவாகக் காரணமாக இருக்கும். மாவியமே உலகில் மிகவும் பரவலாகக் காணப்படும் கரிமச்சேர்மம் ஆகும். தாவரப்பொருட்களில் ஏறத்தாழ 33 விழுக்காடு மாவியத்தால் ஆனதே.  காட்டாக, பஞ்சிலே 90%க்கு மேலேயும் மரக்கட்டையிலே 50%க்கு மேலேயும் மாவியத்தால் ஆனது. 

தொழிலகப் பயன்பாட்டுக்கு, மாவியம் பெரும்பாலும் மரக்கூழில் (pulp) இருந்தும் பஞ்சில் இருந்துமே எடுக்கப்படுகிறது. முதன்மையாக அட்டைகளும், காகிதங்களும் செய்ய மாவியம் உதவுகிறது. சிறிதளவு பிற பொருட்கள் செய்யவும் இது பயன்படும் (cellophane, rayon,etc). 

சில மிருகங்களும், கரையான் போன்ற பூச்சிகளும் மாவியத்தைச் செரிக்க வல்லன. அவற்றின் குடல்களில் வாழும் பிற நுண்ணுயிரிகள் இவற்றைச் செரிக்க உதவும். மனிதர்களுக்கு மாவியத்தை உண்டால் செரிக்காது. அதன் காரணமாகவே உணவுமுறை நார்ச்சத்து என்று இது வழங்கப் படும். நீர்விரும்பு தன்மையாலும் செரிக்காமல் இருப்பதாலும் மலச்சிக்கலை எதிர்க்க இது பெரிதும் உதவும்.

மாவியத்தில் இருந்து மாவிய எத்தனால் என்னும் எரிபொருளும் செய்யப்படும்.

உசாத்துணைகள்
------------

1. ↑  Crawford, R. L. (1981). *Lignin biodegradation and transformation*. New York: John Wiley and Sons. ISBN 0-471-05743-6. .
2. ↑  Updegraff DM (1969). "Semimicro determination of cellulose in biological materials". *Analytical Biochemistry* **32**: 420 – 424.
3. ↑  Cellulose. (2008). In *பிரித்தானிக்கா கலைக்களஞ்சியம்*. Retrieved January 11, 2008, from Encyclopædia Britannica Online.
**வடிவீசுவரம்** (*Vadiveeswaram*) தமிழ்நாட்டில் கன்னியாகுமரி மாவட்டத்தில் நாகர்கோவில் நகரின் கிழக்குப் பகுதியில் பழையாற்றின் மேற்குக் கரையில் அமைந்துள்ளது. இந்த கிராமம் முதலில் பிராமணர்கள் வாழ்ந்த அக்ரகாரம் ஆகும். 19-ஆம் நூற்றாண்டில் நன்கு அறியப்பட்ட நீலகண்ட சிவன் இவ்வூரில் பிறந்தார்.

நிலவியல்
--------

வடிவீசுவரம் பழையாறு ஆற்றிலிருந்து 8°10′46″N 77°26′20″E இல் அமைந்துள்ளது. மேலும், பெரிய தெரு, பெரியவா தெலுங்கு, தளவாய் (தளவழி) தெரு, மேட்டு தெரு, கிழக்கு ரத தெரு , மேற்கு ரத தெரு, சாஸ்தன் கோவில் தெரு மற்றும் கல்மாடத் தெரு ஆகிய தெருக்களைக் கொண்டுள்ளது. 

2001-ஆம் ஆண்டில், இந்திய மக்கள் தொகைக் கணக்கெடுப்பின்படி, வடிவீசுவரத்தில் 81 விழுக்காடு கல்வியறிவு பெற்ற 5,254 மக்கள் வசிக்கின்றனர்.

நாகர்கோவில் இரயில் நிலையம் அருகிலுள்ள இரயில் நிலையமாகும். இது மையத்திலிருந்து (முக்கிய வீதிகள்) சுமார் 5 நிமிட நடைப்பயணத்தில் உள்ளது.

கருநாடக இசையமைப்பாளர் நீலகண்ட சிவன் 1839-இல் வடிவீசுவரத்தில் பிறந்தார். திருநீலகண்ட போதம் என்ற படைப்பில் அவர் பிறந்த இடத்தை இரண்டு முறை குறிப்பிட்டுள்ளார். 2007இல் கிராமத்தில் கர்நாடக இசை விழா நடைபெற்றது.

சான்றுகள்
---------

1. ↑  Autobiography of Thanu Harihara Iyer-T.H.IYER, accessed April 2009.
2. ↑  maplandia.com.
3. ↑  IndianNGOs.com Census of India 2001: Vadiveeswaaram, Google cache of the page accessed April, 2009.
4. ↑  *Thyagaraja aradhana celebrated* , The Hindu, 10 January 2007.
வடக்குப் புறத் தோற்றம்.
**செட்டிகள்ளி தேவாலயம்** (*Shettihalli Rosary Church*) என்பது கர்நாடகாவின் செட்டிகள்ளியில் இருந்து 2 கி.மீ தொலைவில்Shettihalli உள்ளது. இது 1860ஆம் ஆண்டு பிரஞ்சு மிஷனரிகளால், கோத்திக் கட்டிடக்கலையில் கட்டப்பட்டது. 1960களில் ஹேமாவதி அணை கட்டிய பிறகு இத்தேவாலயம் கைவிடப்பட்டது. பருவமழை காலங்களில் நீரில் பாதி மூழ்கிக் காணப்படும் இத்தேவாலயத்தைப் பார்க்க சுற்றுலாப் பயணிகள் வருகின்றனர். இதனால் இது மூழ்கிய தேவாலயம் அல்லது மிதக்கும் தேவாலயம் என்று அழைக்கப்படுகிறது.

செட்டிகள்ளி ரோசரி தேவாலயம்
தேவாலயத்தின் அழகான பிரஞ்சு வளைவு
ஹேமாவதி அணையில் இருந்து பார்க்கும்போது செட்டிகள்ளி தேவாலயத்தின் தோற்றம்

காண உகந்த காலம்
---------------

இந்த தேவாலயத்தின் முழு அழகைக் காண வருடத்தில் இரு முறை பயணிக்க வேண்டி உள்ளது. ஜூலை முதல் அக்டோபர் மாதத்தில் நீரில் பாதி மூழ்கி காட்சியளிக்கிறது. டிசம்பர் முதல் மே வரை நீர் வடிந்து முழுத்தோற்றம் காட்சி அளிக்கிறது.

பயண வழி
-------

சாலை வழி: பெங்களூருவில் இருந்து 200 கிமீ தொலைவில் செட்டிகள்ளி உள்ளது.
இரயில் வழி : யஷ்வந்பூரிலிருந்து கர்நாடகாவின் காசனுக்கு இரயில் செல்கிறது. காசனில் இருந்து செட்டிகள்ளி 40 கி.மீ தொலைவில் உள்ளது.

மேற்கோள்கள்
-----------

1. ↑  10 lesser known sites in India that you should add to your bucket list *இந்தியா டுடே*
2. 1 2  Monsoon in Sakleshpur *Deccan Hearld*
**தச்சநல்லூர்** (*Thachanallur*) திருநெல்வேலி மாவட்டத்தில் உள்ள நகர்புறப் பகுதியாகும். இது திருநெல்வேலி சந்திப்பு இரயில் நிலையத்திலிருந்து 1 கி.மீ. தொலைவில் அமைந்துள்ளது. பித்தளை மற்றும் அலுமினியப் பாத்திரத் தொழில்கள் முக்கியமானவை. பீடித்தொழில், மண்பாண்ட தயாரிப்பாளர்கள், இரண்டு நூற்பாலைகளும், மின்சார மோட்டார் உதிரிபாகங்கள் செய்யும் தொழிற் கூடமும், சர்க்கரை ஆலையும் இங்கு உள்ளன.

கி.பி. 1232-ஆம் ஆண்டு இப்பகுதி தச்சனுார் என்று அழைக்கப்பட்டுள்ளதாக கல்வெட்டுக்கள் சான்றளிக்கின்றன.

வரலாறு
------

திருநெல்வேலி, தச்சநல்லூரில் அமைந்துள்ளது வரம் தரும் பெருமாள் திருக்கோயில் 700 ஆண்டுகள் பழமையானது. இக்கோவில் கல்வெட்டில் கி.பி 1232ஆம் ஆண்டு இப்பகுதி தச்சனுார் என்று அழைக்கப்பட்டுள்ளதாக கூறப்பட்டுள்ளது. அக்காலத்தில் தாமிரபரணி ஆற்றை எல்லைகளாக கொண்டிருந்த இரு நாடுகளில் கீழ நாட்டு வேம்பு பிரிவில் தச்சனுார் இருந்துள்ளது. இதன்படி இக்கோவில் சுமார் 700 ஆண்டுகள் முந்தையதாகும். கி. பி. 1734ஆம் ஆண்டில் மார்த்தாண்ட வர்மர் எனும் அரசராலும் பினனர் வல்லப மங்களத்து அரசராலும் பராமரிக்கப்பட்டுள்ளது. மேலும் குலசேகர பாண்டிய மன்னர் இக்கோவிலை சிறப்பாக பராமரிக்கும் அவசியத்தை மக்களுக்கு உணர்த்தியுள்ளார். கி. பி. 16ஆம் நுாற்றாணடில் சுந்தரபாண்டிய மன்னர் மதுரை திருமலை நாயக்க மன்னராலும் இக்கோவில் சிறப்பாக பராமரிக்கப்பட்டுள்ளது. மதுரையில் நடக்கும் முக்கிய நிகழ்வுகளுக்கு இங்கு வந்து மதுரை மன்னர்கள் வழிபட்டது குறித்து இங்கு உள்ள கல்வெட்டுக்கள் குறிப்பிடுகின்றன.

கோவில்கள்
---------

* சுந்தரவிநாயகர்,வள்ளி,தேவசேனாவுடன் முருகப்பெருமான்
* உச்சினிமாகாளி அம்மன் கோயில்
* வேதமூர்த்தி கோயில், தச்சநல்லூர்
* அனுமான் கோயில், தச்சநல்லூர்
* நெல்லையப்பர் காந்திமதி அம்பாள் கோயில், தச்சநல்லூர்
* உலகம்மன் கோயில், தச்சநல்லூர்
* வரம் தரும் பெருமாள் கோயில், தச்சநல்லூர்
* எக்காள தேவியம்மன் கோயில், தச்சநல்லூர்
* பெரியம்மன் கோவில், தச்சநல்லூர்
* தங்கம்மன் கோவில், தச்சநல்லூர்
* குருநாதன் கோவில், தச்சநல்லூர்

பள்ளிகள்
--------

* பங்களா நடுநிலைப் பள்ளி, தச்சநல்லூர்
* டிடிடிஏ தொடக்கப்பள்ளி, தச்சநல்லூர்
* ஊராட்சி ஒன்றிய தொடக்கப் பள்ளி, தச்சநல்லூர்

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "தச்சநல்லூர்". *nellaionline.net* (ஆங்கிலம்). 2021-11-25 அன்று பார்க்கப்பட்டது.

* 
* மாவட்ட செய்திகள்

வெளி இணைப்புகள்
---------------

* நெல்லை தச்சநல்லூர் சிவன் கோவில் சித்திரை திருவிழா தேரோட்டம்
கொச்சி
**கொச்சியின் பொருளாதாரம்** வருடத்திற்க்கு கிட்டத்தட்ட 7.5% வளர்ச்சியடைந்து 2012-2013 நிதியாண்டில் 4945329 கோடி மதிப்புள்ளில் இருந்தது.

சுருக்கம்
---------

கொச்சியின் பொருளாதரத்தை சேவைத் துறைக்கு முக்கியத்துவம் அளித்து வணிகப் பொருளாதாரமாக வகைப்படுத்தலாம்.கட்டுமானம், உற்பத்தி, கப்பல் கட்டுதல், போக்குவரத்து/கப்பல் போக்குவரத்து, கடல் உணவு மற்றும் மசாலா ஏற்றுமதி, ரசாயணத் தொழில்கள் ,தகவல் தொழில்நுட்பம், சுகாதார சேவைகள் மற்றும் வங்கி ஆகிய முக்கிய வணிகத் துறைகள் அடங்கும்.

முக்கிய தொழில்கள்
-----------------

### கப்பல் கட்டிடம்

கொச்சியில் உள்ள கொச்சி கப்பல் தளம் இந்தியாவில் உள்ள மிகப்பெரிய கப்பல் கட்டுமான தளம்.கொச்சி கப்பல் கட்டும் தளம் 1972 ஆம் ஆண்டு இந்திய அரசு நிறுவனமாக அறிவிக்கப்பட்டது.இந்நிறுவனம் தற்போது இந்திய கப்பல் கட்டுமானம் மற்றும் கப்பல் போக்குவரங்து துறையில் முன்னோடியாக உருவெடுத்துள்ளது.கொச்சின் கப்பல் தளம் இந்திய கடற்படைக்கு கப்பல்களையும் உருவாக்குகிறது.

### தகவல் தொழில்நுட்பம்

கேரளாவின் தகவல் தொழில்நுட்ப ஏற்றுமதியில் கொச்சி இரண்டாவது இடத்தில் உள்ளது.நாட்டின் தகவல் தொழில்நுட்பம் நிறுவணங்களுக்கு முன்னணி அடுக்கு-2 இலக்கு கொச்சியாகும்.

வரலாறு
------

### சேர காலத்திற்க்கு முந்தைய வரலாறு

கொச்சி குலாசேகர சாம்ராஜ்யத்தில் ஒரு பகுதியாக இருந்தது. கி.பி 1102 இல் குலாசேகர சாம்ராஜ்யத்திலிருத்து கொச்சி சுதந்திரமானது.1341 இல் முசிரிஸ் அழிக்கப்பட்ட பின்னர் இது ஒரு வர்த்தக துறைமுகமாக மூக்கியத்துவம் பெற்றது.இது அரபு,சீன மற்றும் ஐரோப்பிய கடல் வர்த்தகர்களை ஈர்த்தது.சீன மீன்பிடி வலைகள் 1350 முதல் கொச்சியில் பயண்பாட்டில் உள்ளன.

### போர்த்துகீசிய காலம்

போர்த்துகீசிய வர்த்தகர்கள் மேற்கொண்ட படையெடுப்பு கரணமாக 1500 கொச்சியில் தொழில்சாலை கட்டினர்.கொச்சின் புதிதாக உருவான போர்த்துகீசிய இந்தியாவின் தலைநகராக மாறியது.

### டச்சு காலம்

மார்சு 20, 1663 இல், டச்சு கிழக்கிந்திய கம்பெனி கொச்சின் ராஜா ஒரு ஒப்பதத்தில் கையெழுத்திட்டார்,அதன்படி இராச்சியத்தில் உற்பத்தி செய்யப்படும் மிளகு மற்றும் இலவங்கப்பட்டை வாங்குவதில் ஏகபோக உரிமையைகொண்டுயிருந்தது.அடுத்த ஆண்டு மற்றொரு ஒப்பந்தம் இறக்குமதி வரி செலுத்துவதி இருந்து நிறுவணத்திற்க்கு விலக்கு அளித்தது.

மேற்க்கோள்
----------

விக்கிமீடியா பொதுவகத்தில்,  
 ***Economy of Kochi, Kerala***   
என்பதின் ஊடகங்கள் உள்ளன. 


1. ↑  "2004-05 மூதல் 2012-13 வரை தற்போதைய விலையில் மொத்த உள்நாட்டு உற்பத்தியில் அடிப்படையில் கேரளாவின் மூதல் 5 மாவட்டங்கள்".
2. ↑   *கேரளாவில் சேவைத் துறையில் எரிபொருள்*. 29 செப்டம்பர் 2007.. பார்த்த நாள்: 2021-03-03.
*அர்மியமுசியம்* எனப்படும் சுவீடப் படை அருங்காட்சியகத்தின், பீபாடி புரிதுமுக்கிகள்.  
சுவிட்சர்லாந்தின், மோர்ஜ்ஷ் மாவட்டத்தில் உள்ள, 'வோ மக்களின் இராணுவ அருங்காட்சியகத்தில்' காட்சிக்கு வைக்கப்பட்டிருக்கும், பீபாடி புரிதுமுக்கி, ரகம் 1867, .41-கேல் (10.4 மிமீ) சுவிஸ். 
**பீபாடி இயக்கம்** என்பது, ஒரு ஆரம்பநிலையில் இருந்த பின்குண்டேற்ற சுடுகலனின் இயங்குநுட்ப  வடிவம் ஆகும். இதில், பின்னால் கீல் இடப்பட்ட, வீழும்-அடைப்பு வடிவமைப்பை கொண்ட அடைப்பு இருக்கும்; இந்த கீலை மையமாகக் கொண்டு அடைப்பு சுழற்றப்பட்டு, அதன் முன்பகுதியை தாழ்த்துவதன் மூலம், குழலாசனம் திறக்கப்பட்டு, குண்டேற்றப்படும். பீபாடி இயக்கம் பெரும்பாலும் வெளிப்புற சுத்தியலை பிரயோகித்து தான் வெடிபொதியை வெடிக்கச் செய்யும்.

பீபாடி இயக்கம் 
மாசச்சூசெட்ஸ்ஸின் தலைநகரான பாஸ்டன்னை சேர்ந்த, ஹென்றி ஒ. பீபாடி வடிவமைத்தது தான் பீபாடி இயக்கம். சூலை 22, 1862-ல் இதற்கு முதல் காப்புரிமம் பெறப்பட்டது.

சுவிஸ் துமுக்கிக்கொல்லர், ஃபிரெடெரிக் வான் மார்ட்டினி என்பவர், பீபாடி இயக்கத்தை ஒத்தவாறு ஒரு இயக்கமுறையை உருவாக்கினார், அது உட்புற சுத்தியல் கொண்டிருந்தது. அலெக்சாண்டர் ஹென்றி என்பவரால் வடிவமைக்கப்பட்ட புரியை கொண்டிருந்த குழலுடன், இது இணைக்கப்பட்டு உருவான, 1871 மார்ட்டினி-ஹென்றி புரிதுமுக்கி பிரித்தானிய படைகளின் பிரதான துப்பாக்கியாக இருபது வருடங்களுக்கு திகழ்ந்தது.

புற இணைப்புகள்
--------------

* பீபாடி புரிதுமுக்கிகளை பற்றிய பக்கம் பரணிடப்பட்டது 2019-02-25 at the வந்தவழி இயந்திரம் (ஆங்கிலத்தில்)

நூலடைவு
-------

* Flayderman, Norm (2001), *Flayderman's Guide to Antique American Firearms... and their values*, Iola, WI, USA: Krause Publications, ISBN 0-87349-313-3. More than one of `|ISBN=` மற்றும் `|isbn=` specified (உதவி)
Airport in பீனிக்ஸ், அரிசோனாவார்ப்புரு:SHORTDESC:Airport in பீனிக்ஸ், அரிசோனா
 பீனிக்சில் கட்டார் எயர்வேய்ஸ் ஏர்பஸ் ஏ340
**பீனிக்சு இசுக்கை ஆர்பர் பன்னாட்டு வானூர்தி நிலையம்**  (*Phoenix Sky Harbor International Airport*, மாற்று ஒலிபெயர்ப்பு: **ஃபீனிக்ஸ் ஹார்பர் பன்னாட்டு வானூர்தி நிலையம்**, (ஐஏடிஏ: **PHX**, ஐசிஏஓ: **KPHX**, எப்ஏஏ LID: **PHX**) ஐக்கிய அமெரிக்காவின் அரிசோனா மாநிலத்தில் மரிகொப்பா கவுன்ட்டியில் பீனிக்சு நகரத்தின் மைய வணிகப் பகுதியிலிருந்து தென்கிழக்கே 3 மைல்கள் (4.8 km) தொலைவில் அமைந்துள்ள பொதுத்துறை குடிசார்-படைத்துறை கூட்டு வானூர்தி நிலையம் ஆகும். இது அரிசோனாவிலுள்ள மிகப்பெரியதும் போக்குவரத்து மிக்கதுமான வானூர்தி நிலையமாகும். 

2011இல் இந்த நிலையத்தை 40,591,948 பயணிகள் பயன்படுத்தி உள்ளனர்; ஐக்கிய அமெரிக்காவில் ஒன்பதாவது போக்குவரத்து மிக்க வானூர்தி நிலையமாக விளங்குகிறது. வானூர்தி இயக்கங்களில் உலகளவில் 15வது இடத்தில் உள்ளது.நாளும் 90 மில்லியன் பெறுமான பொருளியல் தாக்கத்தை ஏற்படுத்துகிறது. ஒவ்வொரு நாளிலும் 1,266 வானூர்திகள் வந்து செல்கின்றன; 111,210 பயணிகளையும் 828 டன்கள் சரக்குகளையும் கையாள்கிறது. கூட்டரசு வான்போக்குவரத்து நிர்வாகம் (FAA) பதிவுகளின்படி 2010இல் 19,225,050 வணிகப் பயணிகளும் 2011இல் 20,213,897 பயணிகளும் வானேற்றம் செய்துள்ளனர்.

இந்த வானூர்தி நிலையம் மெக்சிகன் மற்றும் அவாய் வானூர்தி நிலையங்களுக்கு மண்டல நடுவமாக விளங்குகிறது. யுஎஸ் ஏர்வேஸ் இந்த நிலையத்தின் பெரும் பயனாளர் ஆகும்.

மேற்சான்றுகள்
-------------

1. ↑  FAA Airport Master Record for PHX (Form 5010 PDF), effective July 5, 2007

வெளி இணைப்புகள்
---------------

விக்கிமீடியா பொதுவகத்தில்,  
 ***பீனிக்சு இசுக்கை ஆர்பர் பன்னாட்டு வானூர்தி நிலையம்***   
என்பதின் ஊடகங்கள் உள்ளன. 

* பீனிக்சு இசுக்கை ஆர்பர் பன்னாட்டு வானூர்தி நிலையம், அலுவல் வலைத்தளம்
* பீனிக்சு இசுக்கை ஆர்பர் பன்னாட்டு வானூர்தி நிலையம் (PHX) பரணிடப்பட்டது 2012-10-13 at the வந்தவழி இயந்திரம்
* பீனிக்ஸ் படைத்துறை & ஓய்வுற்ற வீரர்கள் கவனிப்பு அறை பரணிடப்பட்டது 2019-04-02 at the வந்தவழி இயந்திரம்
* இசுக்கை ஆர்பர் பன்னாட்டு வானூர்தி நிலையம் தானுந்து நிறுத்தம் பரணிடப்பட்டது 2012-02-08 at the வந்தவழி இயந்திரம்
**விசிறியுடன் ஒரு பெண்** என்பது, பிரான்சைச் சேர்ந்த ஓவியர் யோன் மெட்சிங்கர் என்பவர் வரைந்த ஓவியம் ஆகும். இந்த ஓவியம் 1914ம் ஆண்டு, பிராக் நகரில் காட்சிக்கு வைக்கப்பட்டது. இந்தக் கண்காட்சியில் எடுக்கப்பட்ட ஒளிப்படம் ஒன்று சியாத்தா பிராகா என்னும் சஞ்சிகையில் வெளியிடப்பட்டது. அந்த ஒளிப்படத்தில், மெட்சிங்கரின் 1913ம் ஆண்டைச் சேர்ந்த "வள்ளம்" (The Boat) எனத் தலைப்பிடப்பட்ட இன்னொரு ஓவியத்தின் அருகில் "விசிறியுடன் ஒரு பெண்" சுவரில் மாட்டப்பட்டிருக்கக் காணப்படுகிறது. 1959ல் சிக்மன்ட் குன்சுட்டாட்டர் தம்பதியரால் நன்கொடையாக வழங்கப்பட்ட இவ்வோவியம் இப்போது, சிக்காகோ கலை நிறுவனத்தின், மத்தியகாலம் முதல் நவீன காலம் வரையான ஐரோப்பிய ஓவியங்களும் சிற்பங்களும் என்னும் தலைப்பிலான காட்சிச்சாலையில் நிரந்தரச் சேமிப்பில் உள்ளது.

விபரங்கள்
---------

கன்வசில் வரையப்பட்ட ஒரு எண்ணெய் வண்ண ஓவியமான இது, 92.7 x 65.7 சமீ (36 1/2 x 25 7/8 அங்.) அளவு கொண்டது. இடது கீழ் மூலையில் *JMetzinger* என ஓவியர் கையொப்பம் இட்டுள்ளார். இதில் அழகாக உடுத்திய ஒரு பாரிசு நகரப் பெண்ணின் உருவம் உள்ளது. இது மெட்சிங்கெர் 1909 ஆம் ஆண்டில் மணம்புரிந்த லூசி சோபிரன் என்பவரது தோற்றமாக இருக்கலாம் எனக் கருதப்படுகிறது. வடிவவியல் அடிப்படையில் கியூபிசப் பாணியில் வரையப்பட்ட இப்பெண் உருவத்தின் தலையில் இறகுடன் கூடிய ஒரு தொப்பியும் கையில் ஒரு விசிறியும் (வலது கீழ்ப் பகுதியில் காணப்படுகிறது) உள்ளது. மேசை மீது ஒரு சாடியும், அலங்கார சுவர்த்தாளும் பின்னணியில் காணப்படுகின்றன. 

விசிறியுடன் இருக்கும் பெண்ணின் தோற்றத்தை ஒரு புள்ளியிலிருந்து பார்ப்பதுபோல் காட்டாமல் ஒரு அசைவுத் தோற்றமாகப் பல்வேறு புள்ளிகளிலிருந்தும், வேறுபட்ட கோணங்களிலிருந்தும் மெட்சிங்கெர் காட்டியுள்ளார். பெண்ணின் முகம், கழுத்து, தொப்பி என்பன தொடர்ச்சியான கோணங்கள் அல்லது அமைவிடங்களில் இருந்து நீடித்த காலத்தினூடாகக் கவனிக்கப்பட்ட தோற்றங்களை ஒரு சிக்கலான தொடரான பக்கத் தோற்றங்களாகவும், முன் தோற்றங்களாகவும் ஒரே நேரத்தில் பார்க்கும் வகையில் தருகிறது.

மேற்கோள்கள்
-----------

1. ↑  Tsjechisch kubistische schilderkunst (Czech cubist painting), Kubisme (in Dutch)
2. ↑  Alex Mittelmann, 2012, *Jean Metzinger, Divisionism, Cubism, Neoclassicism and Post-Cubism*
3. ↑  Art Institute of Chicago, Jean Metzinger, *La Femme à l'Éventail (Woman with a Fan)*
4. 1 2  Joann Moser, 1985, *Jean Metzinger in Retrospect, Cubist Works, 1910–1921*, The University of Iowa Museum of Art, J. Paul Getty Trust, University of Washington Press
5. ↑  Daniel Robbins, *Jean Metzinger: At the Center of Cubism*, 1985, Jean Metzinger in Retrospect, The University of Iowa Museum of Art, J. Paul Getty Trust, University of Washington Press
**குட்டிமணி** என அழைக்கப்படும் **செல்வராஜா யோகச்சந்திரன்** (இறப்பு: சூலை 25, 1983) என்பவர் முன்னாள் தமிழீழப் போராட்ட இயக்கமான தமிழீழ விடுதலை இயக்கத்தின் தலைவர்களில் ஒருவர். இவர் இலங்கைக் காவல்துறையினரால் கைது செய்யப்பட்டு, மரணதண்டனை விதிக்கப்பட்டார். கொழும்பு சிறையில் இவர் காவலில் வைக்கப்பட்டிருந்த போது, 1983 ஆம் ஆண்டில் வெலிக்கடை சிறைச்சாலைப் படுகொலைகள் இடம்பெற்ற போது சிங்கள கைதிகளினால் மற்றொரு டெலோ தலைவர் நடராஜா தங்கத்துரையுடனும், மேலும் 51 தமிழ்க் கைதிகளுடனும் சேர்த்துப் படுகொலை செய்யப்பட்டார்.

இளமைக் காலம்
------------

யோகச்சந்திரன் வல்வெட்டித்துறையில் செல்வராஜா - அன்னமயில் ஆகியோரின் மூன்றாவது பிள்ளையாகப் பிறந்தார்.

ஆரம்பகால நடவடிக்கைகள்
---------------------

குட்டிமணி 1970களில் தங்கத்துரையுடன் சேர்ந்து இலங்கை அரச பயங்கரவாதத்துக்கு எதிராக செயல்பட ஆரம்பித்தார். விடுதலைப் புலிகள், ஈரோஸ் போன்ற இயக்கங்களின் வெற்றியினால் உந்தப்பட்டு யோகச்சந்திரன் 1979 இல் தமிழீழ விடுதலை இயக்கம் என்ற பெயரில் ஆயுதப் போராட்டக் குழுவை ஆரம்பித்தார். விரைவில் இவ்வியக்கம் விடுதலைப் புலிகளுக்கு அடுத்தபடியாக இரண்டாவது பெரும் இயக்கமாக உருவெடுத்தது.

1981 ஆம் ஆண்டில் குட்டிமணி, தங்கத்துரை, யோகன் உட்படப் பலர் இலங்கைக் காவல்துறையினரால் கைது செய்யப்பட்டனர்.

மேற்கோள்கள்
-----------

1. ↑  "Tamil Armed Resistance". *TamilNation.org*. 2008-12-29.. பார்த்த நாள்: 2008-12-29.
2. ↑  "July 1983 Sinhala Terror". *LankaDailyNews*. 2008-07-25.. பார்த்த நாள்: 2008-12-29.
3. ↑  "Eyes Of Kuttimani". Thanjai Nalankilli. 24 செப்டம்பர் 2015 அன்று மூலம் பரணிடப்பட்டது. 19 July 2014 அன்று பார்க்கப்பட்டது.
**கொடவனாறு** அல்லது **குடவனாறு** (*Kodavanar River*) என்பது தமிழ்நாட்டின் பழனி மலையில் பாய்கின்ற ஓர் ஆறு ஆகும். அமராவதி ஆற்றின் துணைநதியாக இது பாய்கிறது.

காமராசர் ஏரிக்கு வடக்கே 800 மீட்டர் உயரமுள்ள கன்னிவாடி மலையும் மேற்கே 1500 மீட்டர் உயரமுள்ள பழனி மலையும் உள்ளன. பன்றிமலையிலிருந்து மேல்முகப்பகுதி கருவல்லியாறு எனவும் கீழ்முகம் குழல் ஆறு எனவும் அழைக்கப்படும் ஆறு ஓடுகிறது. காமராசர் பள்ளத்தாக்கின் வடமேற்கு பக்கத்தில் பழனி மலையும் கன்னிவாடி மலையும் சேருகின்ற இடத்தில் குழல் ஆறு நுழைகிறது. இவ்வாறு வழியில் இரண்டு அருவிகளின் வழியாகவும் பல அடுக்கு சரிவு நிலப் பகுதிகள், குட்டைகளின் வழியாகவும் ஓடுகிறது.

தாண்டிக்குடி என்னும் பகுதியில் தொடங்கி பண்ணைக்காடு பகுதியைக் கடந்து பள்ளத்தாக்கின் தென்மேற்கு பகுதி வழியாக காமராசர் ஏரியை வந்து அடையும் மற்றொரு ஆறு கொடவனாறு அல்லது குடவனாறு ஆகும்.

மேற்கோள்கள்
-----------

1. ↑  Francis, W. (1989) (in en). *Gazetteer of South India*. Mittal Publications. .

புற இணைப்புகள்
--------------

* பண்டைத் தமிழக வரலாறு சேரர், சோழர், பாண்டியர்
* கொங்கதேசம் எல்லைகளுடன்
*
| விசிறிவால் தங்கமீன் |
| --- |
|  |
| தோன்றிய நாடு |
| சீனா & யப்பான் (ஆசியா) |
| வகை |
| விசிறிவால் |
| இனப்பெருக்க தரம் |
| BAS |
|

**விசிறிவால் தங்கமீன்** என்பது தங்கமீன் வகைகளுள் ஒன்றாகும். இது முட்டை வடிவில், உயரமான முதுகுத் துடுப்பு, நீண்ட நான்கு வால் துடுப்பு தோள்பட்டை இல்லாமல் காணப்படுகின்றன. இது ரையுகின் போலக் காணப்படும். மேலும் மேற்கத்திய நாடுகளில் பொதுவாகக் காணப்படுகின்றது.

விளக்கம்
--------

A orange goldfish, with a long fancy tail, facing right ஆரஞ்சு நிற விசிறிவால் தங்கமீன்.
விசிறிவால் தங்கமீன் உலோக அல்லது சிப்பி போன்ற செதில்கள் மற்றும் சாதாரண அல்லது தொலைநோக்கி கண்களைக் கொண்டுள்ளது. இந்த தொலைநோக்கி கண்கள் மீனின் வயது 6 மாதமாக இருக்கும் போதே தோன்றுகின்றன. குத மற்றும் வால் துடுப்பு இரு சம பிரிவாகப் பிரிந்து காணப்படும். பொதுவாகத் தங்கமீன்கள் தன் வாழிடச் சூழல் மாறுபாடுகளை உணரக்கூடியன. குறைந்த வெப்பநிலையில் நீண்ட நேரம் இவற்றை வைத்திருக்கும்போது பாதிப்படையும் தன்மை உடையனவாக உள்ளன. பொதுவாக இவற்றின் வாழிடச்சூழல் வெப்பம் 73 முதல் 74 பாகை பாரன்ஹீட் வரை தேவைப்படுகிறது

இனப்பெருக்கம்
-------------

நல்ல வீரியமான விசிறிவால் மீன்களைத் தேர்வு செய்து இனப்பெருக்கம் செய்வதன் மூலம் தரமான மீன்கள் உற்பத்தி செய்யப்படுகின்றன. விசிறிவால் மீன்களை இனப்பெருக்கம் செய்விப்பது மிகவும் எளிதானது.

மேற்கோள்கள்
-----------

1. ↑  "Fancy Goldfish: A Complete Guide to Care and Collecting" by Dr. Erik L. Johnson, D.V.M. and Richard E. Hess, Weatherhill, Shambala Publications, Inc. 2006. – ISBN 0-8348-0448-4
2. 1 2  "An Interpet Guide to Fancy Goldfish" by Dr. Chris Andrews, Interpet Publishing, 2002. - ISBN 1-902389-64-6
**குட்டுவர்** மரக்கலம் செலுத்தி வாணிகம் செய்து வந்த சேரநாட்டுக் குடிமக்கள். 

தலையாலங்கானத்துச் செருவென்ற பாண்டியன் நெடுஞ்செழியன் இத்தகைய கடல் வாணிகத்தில் ஈடுபட்டிருந்தபோது குட்டுவர் கூட்டம் அவனுக்கு இன்னல் விளைவித்தது. இதனால் நெடுஞ்செழியன் ‘பல்குட்டுவர் வெல் கோ’ என்னும் பெருமையினைப் பெற்றுள்ளான். 

இளஞ்சேரல் இரும்பொறை என்னும் சேர வேந்தன் கொங்குநாட்டுக் கருவூரில் இருந்து கொண்டு ஆட்சி புரிந்த போது குட்ட நாட்டில் குட்டுவர்  தன்னாட்சி நாட்ட முனைந்தனர். இந்த இரும்பொறை அந்தக் குட்டுவரை அடக்கியதால் ‘குட்டுவர் ஏறு’ எனப் போற்றப்பட்டான். இவ்வாறு பொறையர், குட்டுவர் எனப்பட்ட இருவேறு சேரர் கால்வழியினரிடையே சிறந்து விளங்கியவன் என்பதால் ‘குட்டுவர் ஏறு’ எனப் போற்றப்பட்டான். இதன் பொருள் இவன் குட்டுவரில் அரிமா போன்றவன் என்பதாகும். 

கொங்கர் ஆடுமாடுகளை மேய்க்கும் போது கட்டுச்சோறு கொண்டு செல்வது போலக் குட்டுவர் மரக்கலங்களில் செல்லும் போது ‘மட்டப் புகா’ கொண்டு செல்வர்.  குட்டுவர் பலருள் இந்தக் குட்டுவன் ஏறு  போன்றவன். 

சேரன் செங்குட்டுவன் ‘குடக்கோச் சேரலன் குட்டுவர் பெருந்தகை’ எனப் பாராட்டப்பட்டுள்ளான்.

இவற்றையும் காண்க
----------------

* சங்க கால நாட்டுமக்கள்

அடிக்குறிப்பு
-------------

1. ↑  நலம் சான்ற கலன் சிதறும், பல் குட்டுவர் வெல் கோவே - மதுரைக்காஞ்சி 105
2. ↑  வஞ்சியைத் தலைநகராகக் கொண்டு விளங்கிய குட்ட நாட்டு மக்கள்
3. ↑  மட்டப் புகா என்பது சர்க்கரைப் பொங்கல். கட்டிப் புழுக்கின் கொங்கர் கோவே, மட்டப் புகாவின் குட்டுவர் ஏறே பதிற்றுப்பத்து 90-26
4. ↑  அரிமா. சிங்கம்
5. ↑  மணிமேகலை 28-103
**விசும்பு**, எழுத்தாளர் ஜெயமோகன் எழுதிய 12 அறிவியல் புனைகதைகளின் தொகுதி. இக்கதைகள் ஆரம்பத்தில் திண்ணை இணைய இதழில் வெளிவந்து பின்னர் எனி இந்தியன் பதிப்பகம் அதன் பின் கிழக்கு பதிப்பகத்தால் தொகுப்பாக வெளியிடப்பட்டது. மேலை அறிவியலுடன் இந்திய பாரம்பரிய அறிவியல் சந்திக்கும் புள்ளியில் இக்கதைகள் இயங்குகின்றன.

உள்ளடக்கம்
----------

இத்தொகுப்பில் கீழ்க்கண்ட கதைகள் உள்ளன. 

* ஐந்தாவது மருந்து
* இங்கே, இங்கேயே…
* விசும்பு
* பூர்ணம்
* பித்தம்
* உற்று நோக்கும் பறவை
* நம்பிக்கையாளன்
* நாக்கு, தமிழ் இலக்கிய வடிவங்கள் நேற்று இன்று நாளை: ஓர் ஆய்வு

இந்த தொகுதியில் உள்ள பித்தம் , ஐந்தாவது மருந்து போன்ற கதைகள் சித்த மருத்துவப் பின்னணி கொண்டவை. அறிவியல் புனைகதைகள் மேலைநாட்டில் பரவலாக எழுதப்படுகின்றன. அவற்றை முன்னுதாரணமாகக் கொண்டு தமிழிலும் நிறைய கதைகள் எழுதப்படுகின்றன. அவற்றுக்கு ஆதாரமாக இருப்பது மேலைநாட்டு அறிவியல். தமிழ்நாட்டுக்கே உரிய சில அறிவியல்களங்கள் உண்டு. சித்தமருத்துவம், புராதனமான ரசவாதம், தியானம் போன்றவை. அவற்றை அடிப்படையாகக் கொண்டுதான் தமிழுக்கே உரிய அறிவியல் புனைகதைகளை எழுதமுடியும். அந்த நோக்கில் இந்த கதைகளை எழுதியிருப்பதாக முன்னுரையில் ஜெயமோகன் சொல்கிறார். இக்கதைகள் அறிவியல் புனைகதை என்ற வகைக்குள் எவ்வாறு பொருந்துகிறது என்பதை விளக்கும் ஜெயமோகன், தரமான அறிவியல் புனைவு என்பது நடைமுறை அறிவியலுடன் நமது ஆழ்மனம் தனக்குரிய பாரம்பரிய அறிவியல் முறையுடன் தொடர்பு கொள்ளும்பொழுது உருவாகிறது என்கிறார்.

வெளி இணைப்புகள்
---------------

* பி கெ சிவகுமாரின் அறிமுகம்

* ஜெயமோகன் முன்னுரை
சுத்திகரிக்கப்படாத கழிவுநீர்

இந்தியாவில் முக்கியமான பிரச்சினைகளில் ஒன்று சுற்றுச்சூழல் மாசுபடுதல் ஆகும். இந்தியாவில் நீர் மாசுபாட்டின் மிகப்பெரிய ஆதாரமானது சுத்திகரிக்கப்படாத கழிவுநீர் ஆகும். மாசுபாட்டின் பிற ஆதாரங்கள் தொழிற்சாலைகளிருந்து வெளியேறும் சுத்திகரிக்கப்படாத கழிவுநீர் ஆகும். இதுவே இந்தியாவின் பெரும்பாலான ஆறுகள், ஏரிகள் மாசுபட காரணமாகும்.

பிரச்சனைகள்
-----------

### சுத்திகரிக்கப்படாத கழிவுநீர்

 சுத்திகரிக்கப்படாத   கழிவுநீரே நிலத்தடி நீர் மாசுபடுதலுக்கு மிக முக்கியமான காரணமென 2007ல் வெளிவந்த ஆய்வு ஒன்று தெரிவிக்கிறது.இந்தியாவில் சுத்திகரிக்கப்படாத கழிவுநீர் நிலத்தடி நீர் மாசுபடுதலுக்கு காரணமாகும். மேலும் ஆறுகள், ஏரிகள் மாசுபட இதுவே காரணமாகும். 

முறையான வடிவமைப்பில்லாத கழிவுநீர் சுத்திகரிப்பு ஆலைகள், பராமரிப்பு குறை பாட்டாலும் அல்லது மின்சாரம் தட்டுபாடு காரணமாகவும் அரசு பெரும்பாலான கழிவுநீர் சுத்திகரிப்பு ஆலைகளை மூடியுள்ளது. இதனால் கழிவுகள் குவிந்து நகர்ப்புற பகுதிகளில் சுகாதாரமற்ற நிலைமைகள் உருவாகிறது .

1992 ஆம் ஆண்டு உலக சுகாதார அமைப்பின் ஆய்வில் இந்தியாவில் 3,119 நகரங்கள் மற்றும், 209 புறநகர் பகுதிகளில் கழிவுநீர் சுத்திகரிப்பு வசதிகளில் 8 மட்டுமே முழு கழிவுநீர் சுத்திகரிப்பு வசதிகள் உள்ளது என தெரிவிக்கிறது. புறநகர் பகுதிகளில் மாசுபட்ட நதி நீரை குடிப்பதற்கும், குளிப்பதற்கும் மற்றும் சலவை செய்யவும் பயன்படுத்தப்படுகிறது.

மேற்கோள்கள்
-----------

1. ↑  "Evaluation Of Operation And Maintenance Of Sewage Treatment Plants In India-2007" (PDF). Central Pollution Control Board, Ministry of Environment & Forests. 2008.

வெளி இணைப்புகள்
---------------

* India Water Portal
* UNICEF Water, Sanitation and Hygiene Annual Report 2010 பரணிடப்பட்டது 2019-01-08 at the வந்தவழி இயந்திரம்
* 
* Yamuna Mission
**குட்டி பத்மினி** (Kutty Padmini) தென்னிந்தியத் திரைப்படங்களில் நடித்து வரும் நடிகையாவார். தமிழகத் திரைப்படத்துறையில் பிரதானமாக பணி புரிந்து வருகிறார். 1959இல் "ஆம்பள அஞ்சுலம்" எனறப் படத்தின் மூலம் குழந்தை நட்சத்திரமாக அறிமுகமானார். தெலுங்கு, கன்னடம், மலையாளம் மற்றும் இந்தி திரைப்படங்களில் நடித்துள்ளார். இவர் தனது மூன்றாவது வயதில் தமிழகத் திரைப்படத்துறையில் அறிமுகமானார். சிவாஜி கணேசன், ம. கோ. இராமச்சந்திரன், ஜெமினி கணேசன், ஜெய்சங்கர், ரசினிகாந்த், கமல்ஹாசன் உட்பட தமிழ் திரையுலகின் பல முக்கிய நபர்களுடன் நடித்துள்ளார். குழந்தையும் தெய்வமும் திரைப்படத்திற்காக சிறந்த குழந்தை கலைஞருக்கான தேசிய திரைப்பட விருதை வென்ற முதல் பெண் குழந்தை நட்சத்திரக் கலைஞராவார். களத்தூர் கண்ணம்மா படத்தில் நடித்ததற்காக கமல்ஹாசன் முதல் முறையாக இவ்விருதினை பெற்றுள்ளார்.

குட்டி பத்மினி, பெண்மணி அவள் கண்மணி, அவள் அப்படித்தான், அவர்கள், சகலகலா சம்மந்தி போன்றத் திரைப்படங்களில் துணை நடிகையாகத் தன்னை வளர்த்துக் கொண்டார். இவரது *வைஷ்ணவி* ஃபிலிம்ஸ் எண்டெர்பிரசைஸ் லிமிடெட் *என்ற தொலைக்காட்சி நிறுவனம் மூலம், "கிருஷ்ணதாசி", மற்றும் "இராமானுஜர்" போன்ற பல சிறந்த படைப்புகளை தயாரித்தார்.*
தென்னிந்திய நடிகர் சங்கத்தின் நிர்வாக உறுப்பினராகவும் இருக்கிறார்.

தனிப்பட்ட வாழ்க்கை மற்றும் பின்னணி
----------------------------------

குட்டி பத்மினி சென்னையில் ஒரு ஆச்சாரமான ஒரு ஐயங்கார் குடும்பத்தில் 1956 சூன் 5 அன்று பிறந்தார். இவருடைய தந்தை சீனிவாச சகரவர்த்தி *மெட்ரோ கோல்ட்வின் மேயர்* என்ற நிறுவனத்தின் இந்தியக் கிளையின்பொது மேலாளாராக பணி புரிந்துள்ளார். மேலும், ஒரு தயாரிப்பாளரகவும் இருந்துள்ளார், இவருடைய தாயார் இராதா பாய் அவரது காலத்தில் ஒரு புகழ்பெற்ற நடிகையாவார். ஜென்டில்மேன், அக்னி நட்சத்திரம் போன்ற நூற்றுக்கும் மேற்பட்ட தமிழ் திரைப் படங்களில் நடித்துள்ளார், 3 வயதில் திரையுலகில் நுழைந்ததனால் குட்டி பத்மினிக்கு சரியான பள்ளிக் கல்வி கிடைக்கவில்லை.

தொழில்
------

குட்டி பத்மினி தனது 3 வயதில் திரையுலகில் நுழைந்தார், *குழந்தையும் தெய்வமும்* என்றப் படத்தில் ஜெய்சங்கர் மற்றும் ஜமுனா ஆகியோருடன் இரட்டை வேடத்தில் நடித்துள்ளார். இதற்காக சிறந்த குழந்தை கலைஞருக்கான தேசிய திரைப்பட விருதை பெற்ருள்ளார். "பாசமலர்", "நவராத்திரி", "லேத்த மனசுலு", "ஓடையில் நின்னு" போன்ற பலத் திரைப்படங்களில் நடித்துள்ளார், திருவருட்செல்வர் திரைப்படத்தில் இளவயது பெண்ணாக தோன்றி அரசனின் மூன்று கேள்விகளுக்கு பதிலளிப்பவராக நடித்து அனைவரையும் வியப்பில் ஆழ்த்தினார். மேலும் திருமால் பெருமை திரைப்படத்தில் இளைய ஆண்டாள் வேடத்தில் நடித்து பரவலாக பாராட்டப்பட்டார்.

குறிப்புகள்
-----------

1. ↑  "Kutty Padmini profile at jointscene.com".
2. ↑  "Directorate of Film Festival" (PDF). *iffi.nic.in*. 2016-04-15 அன்று மூலம் (PDF) பரணிடப்பட்டது. 2017-06-18 அன்று பார்க்கப்பட்டது.
3. ↑  "vaishnaves Media Works". *www.vaishnaves.com* (ஆங்கிலம்). 2017-06-18 அன்று பார்க்கப்பட்டது.
4. ↑  "Executive Committee | Official Site of South Indian Artists Association, Nadigar Sangam, Tamil Nadigar Sangam". *www.nadigarsangam.org* (ஆங்கிலம்). 2017-06-19 அன்று பார்க்கப்பட்டது.
5. ↑  Guy, Randor. "Kuzhandaiyum Deivamum 1965" (in en). *The Hindu*. .
6. ↑  Rajadhyaksha, Ashish; Willemen, Paul (2014-07-10) (in en). *Encyclopedia of Indian Cinema*. Routledge. பன்னாட்டுத் தரப்புத்தக எண்:9781135943189. .

வெளி இணைப்புகள்
---------------

* ஐ.எம்.டி.பி இணையத்தளத்தில் குட்டி பத்மினி
* 
* பரணிடப்பட்டது 2017-06-02 at the வந்தவழி இயந்திரம்
**கார்ட்டூனிஸ்ட் பாலா** என்று பொதுவாக அறியப்படும் **ஜி பாலகிருட்ணன்** (தமிழ்நாடு, இந்தியா) ஒரு கேலிச் சித்திர வரைஞர் மற்றும் ஊடகவியலாளர். இவர் குமுதம் இதழில் கார்ட்டூனிஸ்ட் ஆகவும் ஊடகவியலாளராகவும் 12 ஆண்டுகளுக்கு மேல் பணி புரிந்தார். பின்னர் தனியாக லைன்ஸ்மீடியா என்னும் இணைய ஊடகத்தை நடத்தி வருகிறார். இவரது படைப்புக்கள் தமிழக மற்றும் நடுவண் அரசின் அரசியல்வாதிகளையும் ஆட்சியாளர்களையும் கடுமையாக விமர்சித்து அமைகின்றன.

கேலிச் சித்திரம் தொடர்பான கைது
------------------------------

நெல்லை மாவட்ட ஆட்சியர் அலுவலகத்தின் முன் கடன் தந்தவரின் தொல்லை தாங்க முடியாமல் கூலித்தொழிலாளி இசக்கிமுத்து, அவரது மனைவி மற்றும் இரு பிஞ்சுக்குழந்தைகள் என நான்குபேரும் தீக்குளித்து இறந்த சம்பவதத்தில் அரசின் செயலற்றதன்மையைக் கண்டித்து இவர் வெளியிட்ட ஒரு கேலிச் சித்திரத்துகாக இவர் நவம்பர் 2017 இல் கைது செய்யப்பட்டார். இவரது கைது பரந்த கவனத்தைப் பெற்றது. இவரது கைதை ஊடகவியலாளர்கள், சிவில் சமூக அமைப்புகள், சில அரசியல் கட்சிகள் கண்டித்து உள்ளன. அதிமுக மற்றும் பிஜேபி தலைவர்கள் ஆதரித்து உள்ளார்கள்.

மேற்கோள்கள்
-----------

1. ↑  "Who is cartoonist G Bala?". *Indian Express*. 2017-11-07. .
2. ↑  "Cartoonist held for 'obscene' work on CM Palaniswami, officials". *Times of India*. 2017-11-06. .
3. ↑  "TN Law Minister Slams Cartoonist G Bala Over His Caricature Criticising Govt". இந்தியா ருடே. 6 நவம்பர் 2017. 8 நவம்பர் 2017 அன்று பார்க்கப்பட்டது.

வெளி இணைப்புகள்
---------------

* லைன்ஸ்மீடியா பரணிடப்பட்டது 2017-09-22 at the வந்தவழி இயந்திரம்